b'\n_START_ARTICLE_\nCelje\n_START_SECTION_\nGospodarstvo\n_START_PARAGRAPH_\nMetalurgija je bila ve\xc4\x8dino 20. stoletja najpomembnej\xc5\xa1a gospodarska panoga v mestu, po osamosvojitvi Slovenije pa so se bila podjetja prisiljena preusmeriti. Najve\xc4\x8dje podjetje, Cinkarna Celje, je bilo ustanovljeno leta 1873 kot tovarna cinka, kasneje pa je postalo najpomembnej\xc5\xa1e kemi\xc4\x8dno-predelovalno podjetje v Sloveniji, specializirano za proizvodnjo titanovega dioksida, ter eden glavnih onesna\xc5\xbeevalcev v mestu. Sanacija najbolj onesna\xc5\xbeene bli\xc5\xbenje okolice tovarne poteka \xc5\xa1ele zadnjih nekaj let. Tovarna EMO je bila prepoznana v \xc5\xa1ir\xc5\xa1em jugoslovanskem prostoru kot proizvajalec emajlirane posode, danes je lo\xc4\x8dena na ve\xc4\x8d manj\xc5\xa1ih dru\xc5\xbeb, glavna dejavnost pa je proizvodnja orodij za avtomobilsko industrijo. Med ve\xc4\x8djimi industrijskimi podjetji sta \xc5\xa1e proizvajalec pisarni\xc5\xa1ke opreme Aero Celje in Zlatarna Celje. Nekdaj mo\xc4\x8dna tekstilna industrija je prakti\xc4\x8dno v celoti propadla._NEWLINE_V novej\xc5\xa1em \xc4\x8dasu v gospodarstvu prevladujejo storitve in trgovina. V Celju ima sede\xc5\xbe Tu\xc5\xa1 Holding, ki je iz majhnega lokalnega trgovca prerasel v lastnika mre\xc5\xbee supermarketov po vsej dr\xc5\xbeavi in raz\xc5\xa1iril dejavnost na mobilno telefonijo ter posredni\xc5\xa1tvo nepremi\xc4\x8dnin. Trgovinska in poslovna dejavnost je skoncentrirana severno od sredi\xc5\xa1\xc4\x8da ob Mariborski cesti ter na vzhodu, kjer so bili neko\xc4\x8d obrati Cinkarne. Ob Mariborski cesti stoji tudi celjsko sejmi\xc5\xa1\xc4\x8de, znano predvsem po vsakoletnem Mednarodnem obrtnem sejmu, ki je najve\xc4\x8dji poslovni sejem v tem delu Evrope.\n_START_SECTION_\nTrgi v sredi\xc5\xa1\xc4\x8du mestnega jedra\n_START_PARAGRAPH_\nGlavni trg, Trg celjskih knezov, Krekov trg, Muzejski trg, Trg Svobode, Gledali\xc5\xa1ki trg\n_START_SECTION_\nHoteli, hostli, moteli\n_START_PARAGRAPH_\nHotel Celeia (nekdanji Hotel \xc5\xa0torman in Hotel Celeia), Hotel Evropa, Hotel Faraon, Hotel Grande, Hostel Sobe pod gradom, MCC Hostel, Tur\xc5\xa1ka ma\xc4\x8dka\n_START_SECTION_\nKina\n_START_PARAGRAPH_\nKino Union, Metropol, Dom (nekdanji), Planet Tu\xc5\xa1 (Cineplexx), Kolosej (nekdanji)'